text: Skal rúsdrekka kunna seljast í matvøruhandlum ella eiga vit at steingja Rúsuna og banna allan rús úr landinum?
text: #000001
text: Hetta hevur løgtingið kjakast um seinastu tíðina. Tey tykjast at vera samd um, at rúsdrekkasølan eigur at minka, men tey eru ósamd í, hvussu rættast verður borið at.
text: #000002
text: Gomul mynd úr arkivinum hjá Sosialinum (in.fo)
text: #000003
text: Í árunum 1906-1992 fingu fólk gular útflýggingarseðlar bornar út, og so møttu tey á Posthúsinum við seðlunum, rindaðu Postverkinum avgreiðslugjald og toll, og fingu tundurkassar við rúsdrekka heimvið. Aldursmarkið at keypa rúsdrekka var 20 ár.
text: #000004
text: In.fo skrivar um frásagnina hjá Hera Simonsen, fyrrverandi postmann, sum minnist sera væl tíðina, tá postmenn útflýggjaðu alt rúsdrekka í Føroyum.
text: #000005
text: Poul Michelsen, landsstýrismaður í vinnumálum, minnist, hvussu fólk fingust við kassar av rúsdrekka ísenn, tí tað kravdi so nógv, at fáa fatur á tí. Tað kundi vera spennandi, men gagnligt var tað ikki, metir hann.
text: #000007
text: – Bert ein minutt eftir, at Rúsan hevði latið hurðarnar upp á fyrsta sinni, var handilin stúgvandi fullur av fólki. Har vóru ommur og abbar, foreldur við smábørnum, og so teir ungu garparnir, sum fyri fyrstu ferð fingu loyvi at keypa rúsdrekka, skrivaði Sosialurin tá á sinni, skrivar in.fo.
text: #000009
text: Hesa vikuna hevur løgtingið kjakast um, hvørt rúsdrekka skal kunna seljast í vanligum matvøruhandlum, og ikki einans avmarkast til Rúsuna. Ruth Vang, løgtingslimur fyri Framsókn, og Poul Michelsen, landsstýrismaður í vinnumálum, eru samd um, at rúsdrekka eigur at seljast í vanligum matvøruhandlum, men eingin í løgtinginum tók undir við teimum.
text: #000011
text: Ruth Vang, løgtingslimur fyri Framsókn, heldur, at rúsdrekkasølan í Føroyum eigur at vera frælsari, enn hon nú er. Stundum verður sagt, at jú lættari tað er at fáa fatur á rúsdrekka, jú verri drekka fólk. Men Ruth vísir á, at síðan Rúsan varð sett á stovn, fleiri Rúsur eru opnaðar kring landið, bryggjaríini selja øl sjálvi og tað ber til at selja øl á stevnum og tiltøkum, er rúsdrekkanýtslan minkað.
text: #000013
text: Ruth vísir eisini á, at tí rúsdrekka er at fáa á hvørjum horni á ólavsøku og øðrum tiltøkum, eru fólk ikki eins drukkin nú, sum tey plagdu at vera. Hon sigur løgregluna siga, at tey tiltøkini, har skilið er ringast, er har, tað ikki verður skonkt. Tí tá taka fólk nevniliga rúsdrekka við heimanífrá, og tað er tá ið fólk verða frá sær sjálvum.
text: #000014
text: Ruth metir tískil, at tað ringasta vit kunnu gera, er at avmarka atkomuna til rúsdrekka, skrivar in.fo.
text: #000015
text: Tað er frælsið, sum fær fólk at drekka minni
text: #000016
text: Poul Michelsen er einigur í, at vín og øl eiga at kunna seljast í vanligum handlum. Hann heldur ikki, at fullkomið bann fyri rúsdrekka loysir nakað, tí at tey, sum eru bundin av rúsdrekka, fáa altíð fatur á tí, um tey so skulu upp á Slættaratind eftir eini fløsku. Hann heldur, at vit eiga at hugsa um frælsið hjá fólkunum. so at tey ikki føla, at tey eru sett undir formyndarí, skrivar in.fo.
text: #000017
text: – Tað er frælsið, sum fær fólk at drekka minni, tí tá ið fólk fáa frælsi, duga tey eisini at umsita tað, er Poul sannførdur um.
text: #000019
text: Hann vísir tó á týdningin at upplýsa um vandarnar við rúsdrekka og at hjálpa teimum, sum tørva hjálp á hesum økinum.
text: #000020
text: Rúsdrekka skal ikki vera ein gerandisvøra í vanligum handlum
text: #000021
text: Sirið Stenberg, landsstýriskvinna í heilsumálum, heldur ikki, at rúsdrekka skal vera ein gerandisvøra í vanligum handlum. Hon er ikki samd í, at Rúsan gjørdi atkomuna lættari, men atkoman varð bara øðrvísi, tí fólk mugu framvegis í ein serhandil at keypa rúsdrekka. Tí áður var tað posthúsið og síðan bleiv tað Rúsan.
text: #000022
text: Sirið ynskir tískil heldur, at fleiri Rúsur verða settar á stovn kring landið, enn at rúsdrekka verður ein gerandisvøra í vanligum handlum.
text: #000023
text: Hon heldur tó, at Rúsan má stremba eftir at fáa alsamt størri úrval av vørum, so at fólk fáa tað, tey ynskja, tí annars er vandið fyri, at fólk venda Rúsuni bakið og kravið um fría rúsdrekkasølu fer at herðast, skrivar in.fo.
text: #000024
text: – Handlar eru til gerandisvørur. Tað er har vit keypa tað, sum vit skulu brúka dagliga, og millum annað tí eigur alkohol ikki at fáa pláss har. Ein turrlagdur alkoholikari skal kunna fara inn í ein handil, uttan at møta freistingini at keypa tað, sum hann ikki klárar at skrúva proppin á, skrivar Helgi á in.fo.
text: #000026
text: In.fo: Krógvaði brennivín í dokumentmappu
  In.fo: 25 ár síðani: Rúsan var full av fólki
  In.fo: Tað ringasta vit kunnu gera er at avmarka rúsdrekkasøluna
  In.fo: Rúsdrekka er sálarbót fyri tey sum duga
  In.fo: Poul Michelsen og Ruth Vang stóðu púra einsamøll
  In.fo: Rúsdrekka eigur ikki at vera gerandisvøra í Føroyum
text: #000027
text: Barsilsbólkur til tey við rúsbundnum foreldrum ella maka
text: #000028
text: Í heyst bjóðar Títt Rúm eitt tilboð til foreldur, sum eru í barsil við pinkubørnum. Talan er um ókeypis bólk t...
text: #000029
text: Vit nýta cookies á okkara síðu.
  Tú kanst lesa meira um nýtsluna av cookies og sløkkja tær á stillingunum
text: #000032
text: Vit nýta cookies á okkara síðu.
text: #000033
text: Tú kanst lesa meira um nýtsluna av cookies og sløkkja tær á stillingunum
text: #000034
text: Vit nýta cookies á heimasíðuni til tess at minnast tínar stillingar og veita tær eina betri heimasíðu. Cookies eru lítlir tekstfílar, ið verða goymdir á tínari teldu, sum hava til endamáls at minnast teg aftur. Cookies eru ikki skaðiligar, men kunnu innihalda upplýsingar um teg.
text: #000035
text: Tú kanst velja at frásiga tær cookies, men hetta kann hava við sær, at heimasíðan ikki virkar, sum ætlað.
text: #000036
text: Neyðugar cookies skulu játtast, til tess at heimasíðan skal virka sum ætlað.
text: #000037
text: Sløkkir tú fyri hesum cookies, kunnu vit ikki goyma upplýsingar um tína vitjan. Hetta kann hetta ávirka hentleikarnar á heimasíðuni.
text: #000038
text: Heimasíðan nýtir Google Analytics til tess at samla hagtøl yvir vitjandi á heimasíðuni. Talan er einans um tekniskar dátur, sum ikki eyðmerkja teg sum persón.
text: #000039
text: Hesar cookies hjálpa okkum at betra síðuna við tíðini.
text: #000040
text: Vinaliga játta neyðugar cookies fyrst, áðrenn tú kanst goyma tínar stillingar!
text: #000041
text: Les meira um okkara cookie politikk her
text: #000042